ྱན་ཅན་ཞེས་པ་ནས།དྲིལ་བུ་དགྲ་སྟ་འཛིན་པ་རང་གི་ཐུགས་ཀར་དྲངས།ཡ་མཱནྟ་ཀྲི་ཏ་ཐུགས་ཀ་ནས་ཕྱིར་ཕྱུང་།ཤར་གྱི་རྩི་བས་སྟེང་གི་གདན་ལ་གཡོན་བརྐྱངས་ཀྱིས་འཁོད།ཅེས་དང་།འཁོར་ལོ
སྐྱསྦྱར་རྒྱལ་ལ་སྟེང་གི་རྩིབས་ཀྱི་ནང་གི་གདན་ལ་ཞེས་དང་།གནོད་མཛེས་ལ་འོག་གི་རྩིབས་ཀྱི་ནང་གི་གདན་ལ་ཞེས་དང་།བྱང་གི་ཞེས་པ་ནས།བདུད་རྩི་འཁྱིལ་པ་གཉིས་པ་དེ་ཡོངས་སུ་གྱུར་པ་ལས་ཁྲོ་བོ་བདུད་རྩི་འཁྱིལ་པ་སྔོན་པོ
སྡེ་དཀར་དམར་བའི་ཞལ་གསུམ།ཞེས་སོགས་དང་།ཕུར་བུ་མེ་དཔུང་རབ་ཏུ་འབར་བ་བཅུར་གྱུར་ཏེ་ཕྱོགས་སྐྱོང་འཁོར་དང་བཅས་པའི་མགོ་བོར་ཟུག།ཨོཾ་གྷ་ཞེས་དང་།གནོད་མཛེས་ཀྱི་ཕྱག་མཚན་རྡོ་རྗེ་ལྕགས་ཀྱུ་དེ་རྡོ་རྗེ་ཐོ་བ་མེ
འབར་བར་གྱུར་པས།ཤར་ནས་བརྩམས་ཕྱོགས་བཞི་དང་།མེ་ནས་བརྩམས་ཏེ་མཚམས་བཞི་ལ་སོགས་པའི་ཕུར་བུའི་སྤྱི་བོ་ནས་བརྡུངས་པས་ཞེས་དང་།ཊཱཀྐི་ཧཱུྃ་ཛཿཁྲོ་བོ་རྣམས་ཀྱི་ཕྱི་རུ་ལྕགས་ཀྱི་རྡོ་རྗེའི་ར་བ།ཊཱཀྐི་ཧཱུཾ་ཛཿདེའི
ཕྱི་རུ་ཆུའི་ར་བ་ཞེས་སོགས་དང་།གཞལ་ཡས་ཁང་བསྐྱེད་པའི་སྐབས་སུ།བྷྲཱུཾ་དཀར་པོ་སངས་རྒྱས་ཀྱི་སྤྲིན་གྱི་འོད་ཟེར་འཕྲོ་བ་ཡོངས་སུ་གྱུར་པ་ལས།གཞལ་ཡས་ཁང་གྲུ་བཞི་པ་ཞེས་པ་དང་།ལྷག་མོས་ཀྱི་ལྷ་བསྐྱེད་པའི

སྐབས་སུ་བྱང་ཕྱོགས་པ་རྣམས་ལ་སྣ་ཚོགས་རྡོ་རྗེའི་གདན།གདན་དེ་རྣམས་ཀྱི་སྟེང་དུ་སྐད་ཅིག་གིས་ལྷག་པར་མོས་པ་ཙམ་གྱིས་ལྷ་སུམ་ཅུ་སོ་གཉིས་རྫོགས་པ་ནི།དབུས་ཀྱི་གདན་ལ་རང་ཉིད་རྡོ་རྗེ་འཆང་སྔོན་པོ་ཞེས་པ་ནས།འོད་ཀྱི་དཀྱིལ
འཁོར་གྱིས་བསྐོར་བའི་དབུས་ན་ཡབ་སེམས་དཔའི་སྐྱིལ་མོ་ཀྲུང་གིས་བཞུགས་པ་ཞེས་དང་།རོ་རྡོ་རྗེ་མའི་ཕྱག་མཚན་རྫོགས་པའི་རྗེས་སུ།ལྷ་མོ་བརྒྱད་པོ་ཐམས་ཅད་ཀྱང་དབུ་སྐྲ་རལ་པ་ཕྱེད་བཅིངས་སུ་བྱས་པ།རིན་པོ་ཆེའི་དབུ་རྒྱན་གསོལ
པབ་ཞེས་པ་ནས།སྐུ་སྨད་ལ་ལྷ་རྫས་ཀྱི་དར་གྱི་ཤམ་ཐབས་ཅན།ཤིན་ཏུ་སྒེག་ཅིང་ཞེས་པ་ནས།འདོད་པའི་ཡོན་ཏན་ལྔའི་དགའ་བས་རོལ་པ།འོད་ཀྱི་དཀྱིལ་འཁོར་རབ་ཏུ་འབར་བའི་དབུས་ན་རང་རང་གི་གདན་ལ་རྡོ་རྗེའི་སྐྱིལ་མོ་ཀྲུང་གིས
བཞུགས་པ་ཞེས་པ་དང་།ཀུན་བཟང་གི་ཕྱག་མཚན་རྫོགས་པའི་འོག་ཏུ་རྣམ་སྣང་ནས་ཀུན་བཟང་གི་བར་ལྷ་ལྷག་མ་རྣམས་ཀྱང་དབུ་སླ་རལ་པའི་ཐོར་ཚུགས་ཅན།ཞེས་པ་ནས།དཔེ་བྱད་བཟང་པོ་བརྒྱད་ཅུས་བརྒྱན་པ།ཞི་བ་འོད་ཀྱི་དཀྱིལ་འཁོར།
རབ་ཏུ་འབར་བའི་དབུས་ན་རང་རང་གི་གདན་ལ་རྡོ་རྗེའི་སྐྱིལ་མོ་ཀྲུང་གིས་བཞུགས་པ་ཞེས་དང་།ལྷག་མོས་ཀྱི་མཛད་པའི་སྐབས་སུ།རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་སེམས་ཅན་ཐམས་ཅད་བཀུག་ནས་ཞེས་དང་།ལྷག་མོས།
ལུས་ལ་བསྡུ་བའི་སྐབས་སུ།རང་གི་ཐུགས་ཀའི་ཧཱུཾ་ལས་འོད་འཕྲོས་པས།རྣམ་སྣང་ནས་གནོད་མཛེས་ཀྱི་བར་རྣམས་སྤྱན་དྲངས་ཏེ།སྤྱི་བོ་ལ་སོགས་པའི་གནས་སུ་འཁོད་ནས་གཟུགས་ཀྱི་ཕུང་པོ་ལ་སོགས་པ་དང་ངོ་བོ་དབྱེར་མེད་དུ་གྱུར་པ་ནི།

༄༅སྤྱི་བོར་རྣམ་སྣང་ཞེས་པ་ནས།རྐང་མཐིལ་གཉིས་སུ་གནོད་མཛེས་རྒྱལ་པོ་ཞེས་དང་།དང་པོའི་མགོན་པོ་དང་སྦྲུལ་སྐྱ་རྡོར་སེམས་གཉིས་ཀྱི་སྐབས་སུ།གཡོན་དྲིལ་བུ་རིན་ཆེན་རལ་གྲི་འཛིན་པ།རིན་པོ་ཆེའི
རྒྱན་དང་དར་སྣ་ཚོགས་ཀྱི་ན་བཟའ་ཅན་ཞེས་དང་།ལུས་དཀྱིལ་གྱི་སྐབས་སུ་མིག་གཉིས་སུ་མིག་གི་དབང་པོའི་ངོ་བོ་བྷྲྀ་ཡོངས་སུ་གྱུར་པ་ལས་ས་སྙིང་དཀར་པོ་ཞེས་པ་ནས།རལ་གྲི་འཛིན་པ།མིག་གི་སྒོང་ལུས་ཀྱི་གཟུགས་ཀྱི་རང་བཞིན་ཛཿ
ཡོངས་སུ་གྱུར་པ་ལས་གཟུགས་རྡོ་རྗེ་མ་ཞེས་པ་ནས།རལ་གྲི་འཛིན་པ།ཡབ་ཡུམ་གཉིས་ཀའི་ཕྱག་དང་པོ་གཉིས་ཀྱིས་ཕན་ཚུན་དུ་འཁྱུད་པ་ཞེས་དང་།བྱམས་པའི་ཕྱག་མཚན་རྫོགས་པའི་སྐབས་སུ།རྣམ་སྣང་ནས་བྱམས་པའི་བར་ལྷ་
ཐམས་ཅད་ཀྱང་རིན་པོ་ཆེའི་རྒྱན་དང་།དར་སྣ་ཚོགས་ཀྱི་ན་བཟའ་ཅན་ཞེས་དང་།ཁྲོ་བོ་བཅུའི་ཕྱག་མཚན་རྫོགས་པའི་སྐབས་སུ།ཁྲོ་བོ་བཅུ་པོ་ཐམས་ཅད་ཀྱང་དབུ་སྐྲ་དམར་སེར་གྱེན་དུ་བརྫེས་པ་ལ་སོགས་པ་ཁྲོ་བོའི་ཉམས་ཐམས་ཅད་ཡོངས
སུ་རྫོགས་པའོ་ཞེས་དང་།འོག་ཏུ་ཡུམ་གྱི་ལུས་ལ་ལྷ་འགོད་པའི་ཚེ།ལྷ་ཐམས་ཅད་ཀྱི་ཕྱག་མཚན་དག་ཏུ་རྫོགས་པར་བརྗོད་པ་ཡིན།རྣམ་སྣང་སོགས་ཞི་བ་རྣམས་ཀྱི་ཕྱག་མཚན་རྫོགས་པ་ན།རིན་པོ་ཆེའི་རྒྱན་དང་དར་སྣ་ཚོགས་ཀྱི་ན་བཟའ
ཅན་ཞེས་དང་།ཁྲོ་མོ་བཅུའི་ཕྱག་མཚན་རྫོགས་པའི་སྐབས་སུ།ཁྲོ་མོ་བཅུ་པོ་ཐམས་ཅད་ཀྱང་དབུ་སྐྲ་དམར་སེར་གྱེན་དུ་བརྫེས་པ་ལ་སོགས་པ་ཁྲོ་མོའི་ཉམས་ཐམས་ཅད་ཡོངས་སུ་རྫོགས་པའོ་ཞེས་སྦྱོར།སྐུ་གསུང་ཐུགས་བྱིན་གྱིས་བརླབ་པའིཧཱུཾ།

སྐབས་སུ།རྣམ་སྣང་སྤྱན་མ་དང་སྦྱོར་བའི་མདུན་ན་རང་ཉིད་གསལ་ཞེས་དང་།རྡོ་རྗེ་སྐུས་ནི་མཛད་དུ་གསོལ།།ཅེས་རྣམ་སྣང་གཙོ་འཁོར་ལོ་གསོལ་བ་བཏབ་པས།སྒོམ་པའི་སྤྱན་མ་དང་ཞེས་པ་ནས།བདག་ཀྱང་དེ་དང་འདྲ་བར་ཤོག
ཨོཾ་སརྦ་ཞེས་སོགས་དང་།རིགས་བདག་གི་སྐབས་སུ་རྡོ་རྗེ་འཆང་ཆེན་པོ་སྐུ་མདོག་དཀར་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པ།རྡོ་རྗེ་དབྱིངས་ཀྱི་དབང་ཕྱུག་མ་དང་ཞེས་པ་ནས།ལུས་ཐམས་ཅད་ཚིམ་པར་བྱེད་པར་གྱུར
ཅེས་དང་།ཡུམ་གྱི་ལུས་ལ་ལྷ་འགོད་ཚུལ་བསྡུས་པ་ནི།རིགས་ལྔའི་ཕྱག་མཚན་སོགས་རྫོགས་པར་བརྗོད་པའི་འོག་ཏུ་ལྟེ་བར་ལཾ་ལས་སྤྱན་མ་ཞེས་པ་ནས།མིག་གཉིས་སུ་ཛཿལས་གཟུགས་རྡོ་རྗེ་མ་ལ་ས་སྙིང་གིས་འཁྱུད་པ་ཞེས་དང་།
རྐང་མཐིལ་གཉིས་སུ་ཧཱུཾ་ལས་ས་འཛིན་ལྷ་མོ་ཞེས་སྦྱར།རྗེས་ཆགས་ཀྱི་སྐབས་སུ།པདྨ་དམར་པོ་འདབ་མ་བརྒྱད་པ།བུ་ག་ཡི་གེ་ཕཊ་ཀྱིས་བཀག་པ།རྡོ་རྗེ་དང་པདྨའི་ནང་འོད་ཟེར་ལྔས་གང་།རང་ཉིད་རིན་འབྱུང་དུ་གྱུར།ཨོཾ་སརྦ
ཞེས་སོགས་དང་།རང་ཉིད་རྡོ་རྗེ་འཆང་དུ་གྱུར།ཧཱུཾ་སྙོམས་པར་འཇུག་པའི་ལས་ལ་གནས་པར་བྱས་པས་མཆོག་ཏུ་དགའ་བའི་བདེ་བ་ཐོབ།རང་ཉིད་དོན་གྲུབ་ཏུ་གྱུར།ཕཊ།ཨོཾ་སརྦ་ཞེས་སེགས་དང་།དཀྱིལ་འཁོར་རྒྱལ་མཆོག་གི་
སྐབས་སུ།ཐིག་ལེ་ཆ་གཅིག་ཀྵཾ་དང་དེ་ཡོངས་སུ་གྱུར་པ་ལས།གཞལ་ཡས་ཁང་གྲུ་བཞི་སྒོ་བཞི་ལ་སོགས་པ་མཚན་ཉིད་ཐམས་ཅད་ཡོངས་སུ་རྫོགས་པ་གདན་དང་བཅས་པར་གྱུར་ཅེས་དང་།ཐིག་ལེ་ཆ་གཅིག་གདན་རྣམས་ཀྱི་སྟེང

དུ་ཞེས་པ་ནས།ཨོཾ་ཨཱཿཧཱུཾ་ཧཱུཾ།ཨོཾ་ཨཱཿཁཾ་ཧཱུཾ་ནས།ཨོཾ་ཨཱཿསཾ་ཧཱུཾ།ཨོཾ་ཨཱཿཧཱུཾ་ཧཱུཾ།བཅུར་གྱུར།དེ་རྣམས་ཡོངས་སུ་གྱུར་པ་ལས།རྡོ་རྗེ་གཉིས།འཁོར་ལོ་ཞེས་པ་ནས།རྡོ་རྗེ་དང་རྡོ་རྗེ།དེ་རྣམས་
ཡོངས་སུ་གྱུར་པ་ལས།ལྷ་སུམ་ཅུ་སོ་གཉིས་སུ་རིམ་གྱིས་གྱུར་པ་ནི།གད་ན་དབུས་མའི་སྟེང་དུ་རང་ཉིད་མི་བསྐྱེད་པ་མཐིང་ནག་མི་བསྐྱོད་པའི་དབུ་རྒྱན་ཅན་ཞེས་དང་།ལྷ་གཞན་རྣམས་ཀྱི་མཚན་གྱི་ཐོག་མར་ཡང་རང་ཉིད་ཅེས
སྦྱོར།ཁྱད་པར་དུ་སེམས་དཔའ་བརྒྱད་ལ།རང་ཉིད་ཤར་སྒོའི་གཡས་སུ་བྱམས་པ་དང་གཡོན་དུ་ས་སྙིང་དཀར་པོ་ཞེས་པ་ནས།ཕྱག་དྲུག་གི་གཡས་འཁོར་ལོ་པདྨ་དཀར་པོ།གཡོན་དྲིལ་བུ་རིན་ཆེན་རལ་གྲི་འཛིན་པ།བྱམས
པའི་ཕྱག་གཡས་དང་པོས་གྲུ་ཤིང་གི་མེ་ཏོག་སྡོང་བུ་དང་བཅས་པ་འཁོར་ལོས་མཚན་པ་འཛིན་པ་ཞེས་དང་།མི་བསྐྱོད་པ་རང་གི་ཐུགས་ཀར་དྲངས།བཛྲ་ཏཱི་ཀ་ཐུགས་ཀ་ནས་ཕྱིར་ཕྱུང་།ཞེས་པ་ནས།རང་རྡོ་རྗེ་འཆང་ཞི་བ་དེ
ཞེ་སྡང་རྡོ་རྗེ་སྐུ་མདོག་མཐིང་ནག་ཅེས་སོགས་དང་།ཕྱག་དྲུག་གི་གཡས་རྡོ་རྗེ་འཁོར་ལོ་པདྨ་ཞེས་པ་ནས།འོད་དམར་པོ་འབར་ཞིང་འཁྲུགས་པའི་དབུས་ན་རྡོ་རྗེའི་སྐྱིལ་མོ་ཀྲུང་གིས་བཞུགས་པ་ཞེས་དང་།རྣམ་སྣང་ཡེ་ཤེས་པ
དང་དབྱེར་མེད་དུ་འདྲེས།རང་གི་རིགས་བདག་ཡབ་ཡུམ་གྱི་བྱང་ཆུབ་ཀྱི་སེམས་ཀྱིས་དབང་བསྐུར་སླར་བྱོན་ནས་རིམ་པ་དང་པོའི་ཤར་དུ་འཁོད།ཅེས་སྦྱོར།ཕྱག་མཚན་ནི།དོན་གྲུབ་ལ་སྣ་ཚོགས་རྡོ་རྗེ།འདོད་རྒྱལ་དང་འཁོར་ལོས

སྦྱར་རྒྱལ་ལ་རྡོ་རྗེ།གཞན་རྣམས་ལ་རང་རང་གི་གཡས་དང་པོའི་འོ།།བཟླས་པའི་སྐབས་སུ་བཟླས་བྱའི་སྔགས་ཀྱིས་བསྐོར་བའི་ལྷ་རྣམས་ཀྱི་ཐུགས་ཀའི་རང་རང་གི་ས་བོན་ལས་དཀྱིལ་འཁོར་གྱི་ལྷ་ཚོགས་སྤྲོས་ཏེ།འགྲོ་བའི་དོན་བྱས
ནས་སྔགས་དང་ལྷན་གཅིག་ཏུ་འཇུག་པའི་རླུང་གིས་སྙིང་གའི་ས་བོན་ལ་འཇུག་པའི་སྤྲོ་བ་དང་བསྡུ་བ་ཅན་དུ་གྱུར།ཨོཾ་ཨཱྃཿཧཱུཾ་ཞེས་དང་།མཆོད་པའི་སྐབས་སུ་ནང་མཆོད་འབུལ་བ་ནི།གཏོར་མ་ལྟར་བྱིན་གྱིས་བརླབས་ནས་ལག
པ་གཡས་པར་ཐོད་པ།བདག་བསྐྱེད་ལ་མཆོད་པའི་སྐབས་སུ།དཔྲལ་བ་རང་ལ་བསྟན།མདུན་བསྐྱེད་ཀྱི་ཚེ་དཔྲལ་བ་ཕ་རོལ་ལ་བསྟན་ལ།རྡོ་རྗེ་གདན་བཞི་ལས་འབྱུང་བ་ལྟར།ཆང་གི་དབུས་སུ་བདུད་རྩིའི་སྙིང་པོ་སོགས
བསམ།ལག་པ་གཡོན་པའི་མཐེ་བོངད་ཀྵུཾ་ལས་ས་གཞི་མིང་མེད་སུཾ་ལས་རི་རབ་ཏུ་བསམ།དེ་གཉིས་རྩེ་སྤྲད་ནས་གཡས་སྐོར་དུ་ལན་གསུམ་དཀྲུགས་ནས།སྔོན་ལྷ་མིན་སྟོབས་ལྡན་གྱིས་རྒྱ་མཚོ་བསྲུབས་པ་ལས་བདུད་རྩི་བྱུང་བ་ལྟར
བདུད་རྩིའི་སྙིང་པོ་བླངས་ཏེ།བླ་མ་རྣམས་རང་གི་སྤྱི་གཙུག་ན་ཡར།ཁྲོ་མ་ཚོགས་སམ་མཐོ་བརྩེགས་སུ་བསམས་ལ།མངོན་རྟོགས་ལྟར་དབུལ།དེ་ནས་ས་ལ་གཡོན་པའི་སྲིན་ལག་གིས་ཆང་གི་ཆོས་འབྱུང་གྲུ་གསུམ།རྩེ་མོ་རང
ལ་བསྟན་པ་དེའི་དབུས་སུ་ཟླུམ་པོར་བསྐོར་བ་བྲིས་ལ།སྙིང་གའི་འོད་ཀྱིས་དཀྱིལ་འཁོར་གྱི་འཁོར་ལོ་དེར་སྤྱན་དྲངས་ཏེ།མེ་ལོང་གི་གཟུགས་བརྙན་བཞིན་དུ་གསལ་བར་བལྟས་ལ་དཀྱིལ་འཁོར་གྱི་ལྷ་རྣམས་ལ་མངོན་རྟོགས་ལྟར

དབུལ།དེ་ནས་མགྲིན་པར་ལྷ་ཐམས་ཅད་འདུས་པའི་བདག་ཉིད་ཀྱི་མཆོད་རྟེན་བཤམས་ལ་དེ་ལ་དབུལ།དེ་ནས་ཐུར་རྩེ་སྨིན་མཚམས་སྤྱི་གཙུག་གསུམ་དུ་ཆང་གི་ཐིག་ལེ་བྱས་ལ།སྲིད་པ་གསུམ།
ནན་གནས་པའི་སྔོན་གྲུབ་པ་རྣམས་དང་།དེ་ནས་རང་གི་སྒྲོས་ཀྱི་ཆོས་སྐྱོང་ལ་སོགས་པ་རྣམས་དང་།གཞན་ཡང་དུར་ཁྲོད་ཆེན་པོ་བརྒྱད་ན་གནས་པའི་ཕྱོགས་སྐྱོང་ཞིང་སྐྱོང་ཀླུ་དང་བཅས་པ།རྒྱ་གར་དང་།བོད་ཀྱི་གཙུག་ལག
ཁང་གི་བསྲུང་མ་ལ་སོགས་པ་བསྟན་པ་དང་བསྟན་པ་འཛིན་པ་སྲུང་ཞིང་སྐྱོང་བར་བྱེད་པ་ཐམས་ཅད་དང་།གཞི་བདག་གཉུག་མར་གནས་པ་ཐམས་ཅད་དང་།ཁམས་གསུམ་གྱི་སེམས་ཅན་ཐམས་ཅད་ཀྱང་ལྷར་བསྐྱེད་པ་ལ་དབུལ།
དེ་ཡང་ལག་པ་མཐེབ་སྲིན་སྦྱར་བ་ཁ་གྱེན་དུ་བསྟན་ནས་བླ་མ་ལ་དབུལ་བའི་ཚེ་སྤྱི་བོའི་སྟེང་ཡན་ཆད་དང་།དཀྱིལ་འཁོར་ལ་དབུལ་བའི་ཚེ་རང་གི་ཁའི་ཐད་ཙམ་དང་།ཕྱོགས་སྐྱོང་སོགས་ལ་དབུལ་བའི་ཚེ་མཆོད་སྦྱིན་གྱི་ལག་པའི་ཚུལ་གྱིས
ལྟེ་བའི་ཐད་དུ་དབུལ་ལོ།།དེ་ནས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རང་གི་ལུས་ལ་བཅུག་སྟེ་བདུད་རྩི་མྱངས་པས།རུ་སྟོང་ཕྲག་བདུན་ཅུ་རྩ་གཉིས་པོ་ཐམས་ཅད་བདུད་རྩིས་གང་།ལུས་དཀྱིལ་གྱི་ལྷ་དང་སངས་རྒྱས་དང་བྱང་ཆུབ
སེམས་དཔའ་ཐམས་ཅད་བདུད་རྩིས་མཉེས་ཤིང་ཚིམས་ནས་བདེ་བ་ཆེན་པོ་སྐུ་ཉམས་སུ་བརྙས་པར་བསྒོམས་ནས།ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་སྭ་ད་ན་པྲ་བྷཱ་བརྦ་ཨཱཏྨ་ཀོ྅ཧཱུཾ་ཞེས་བརྗོད་དེ།ཉེར་བསྡུའི་སྐབས་སུ།ཐུགས་ཀའི་ཧཱུཾ་གི་འོད་ཟེར

གྱིས་འཁོར་གྱི་ལྷ་རྣམས་སྤྱན་དྲངས་ཏེ།སྤྱི་བོ་ལ་སོགས་པའི་གནཔ་རྣམས་སུ་འཁོད་པ་ནི།སྤྱི་བོར་རྣམ་སྣང་ཞེས་པ་ནས།རྐང་མཐིལ་གཉིས་སུ་གནོད་མཛེས་རྒྱལ་པོ།གཞལ་ཡས་ཁང་གི་ཆ་རྣམས་ཀྱང་རང་གི་ལུས་ཀྱི་ཆ་རྣམས་ལ་ཐིམས།
ཡབ་ཡུམ་གཉིས་སྙོམས་པར་ཞུགས་པའི་སྦྱོར་མཚམས་ནས་ཞེས་པ་ནས།རྡོ་རྗེ་འཆང་དུ་གྱུར་པ་རྣམས་རང་གི་འོད་ཟེར་གྱིས་དྲངས་ནས་རང་ལ་ཐིམས་པར་གྱུར།ཅེས་དང་།གཏོར་མའི་སྐབས་སུ།ཧཱུཾ་ཡཾ་ཧཱུཾ་གི་ཡཾ་ལྷོ་སྐྱ་ལས་བྱུང་བའི་རླུང་གི་
དཀྱིལ་འཁོར་ལྗང་སྔོན་ཟླ་གམ།ངོས་གཉིས་སུ་ཧཱུཾ་གཉིས་ལས་བྱུང་བའི་རྡོ་རྗེ་གཉིས་ཀྱིས་བརྒྱན་པ་ཞེས་དང་།རང་གི་ཐུགས་ཀའི་ཧཱུཾ་སྔོན་པོའི་འོད་ཟེར་ལྕགས་ཀྱུའི་རྣམ་པ་ཅན་གྱིས།ཁྲོ་བོ་བཅུ་དང་བཅས་པའི་བསྲུང་བའི་འཁོར་ལོ་རྩིབས་བཅུ་པའི
ལྟེ་བའི་ནང་དུ་འདུས་པའི་དཀྱིལ་འཁོར་རྟེན་དང་བརྟན་པར་བཅས་པ་སྤྱན་དྲངས་ཤིང་།བསྲུང་འཁོར་གྱི་ཕྱི་རོལ་ཏུ་ཞེས་པ་ནས།སེམས་ཅན་ཐམས་ཅད་བཀུག་པའི་གཞལ་ཡས་ཁང་གི་དབུས་སུ་མི་བསྐྱོད་པ་ཡབ་ཡུམ།ཤར་དུ་རྣམ་སྣང་ཞེས
པན་ས་འོག་ཏུ་གནོད་མཛེས་རྒྱལ་པོ།ཕྱིའི་ཤར་དུ་རྡོ་རྗེ་མཚོན་ཆ་སེར་པོ་ཞེས་དང་།འདུས་པའི་ལྷ་ཤེས་རབ་མ་དང་བཅས་པའི་སྐུར་བཞེངས་པའི་མགྲོན་རྣམས་ཀྱི་ལྗགས་རྣམས་ཧཱུཾ་ལས་བྱུང་བའི་རྡོ་རྗེ་རྩེ་གཅིག་པ་དམར་པོ་འོད་ཀྱི་སྦུ་གུ་ཅན་དུ་གྱུར།ཨོཾ་ཨཱཿཧྲཱི
ཞེས་དང་།སོ་རྩི་ཕུལ་བའི་རྗེས་སུ།ཨོཾ་སརྦ་ཏ་ཐཱ་ག་ཏ་ས་པ་རི་བ་ནཱ་ར་པུཥྤེ་པཱུ་ཛ་མེ་གྷ་ཞེས་དང་།ཉེར་སྤྱོད་ཀྱི་རྗེས་སུ།བཛྲ་ཛཱིཀ་ཨོཾ་ཨཱཿཧཱུཾ།ཞེས་པ་ནས།སུཾ་བྷ་རཱ་ཛ་ཨོཾ་ཨཱཿཧཱུཾ།ཨོཾ་ད་ཤ་དིཀ་ལོ་ཀ་པ་ལ་ས་པ་རི་ཝཱ་ར་ཨོཾ་ཨཱཿཧཱུཾ།ཞེས

སྦྱར་རོ།།ངག་ཏུ་མཛད་ཚུལ་གཅིག་ལ་སྨོས་པ་རྣམས་གཞན་རྣམས་ལའང་ཇི་ལྟར་རིགས་པར་སྦྱར་རོ།།བསམ་གཏན་གྱི་མདུན་བསྐྱེད་སྒྲུབ་ཚུལ་ནི།བདག་བསྐྱེད་དཀྱིལ་འཁོར་རྒྱལ་མཆོག་ཡན་ཆད་རྫོགས་
པར་བསྒོམས་པའི་རྗེས་སུ་མཆོད་བསྟོད་བྱས་ཏེ།རྟེན་བརྟེན་པའི་དཀྱིལ་འཁོར་ལུས་ལ་བསྡུས་ལ།དཔལ་རྡོ་རྗེ་འཇིགས་བྱེད་ཀྱི་སྦྱིན་སྲེག་ལས་འབྱུང་བ་ལྟར།རྡོ་རྗེ་ནི་ཐབས་དང་།དྲིལ་བུ་ནི་ཤེས་རབ་སྟེ་ཞེས་པ་ནས།ཨོཾ་བཛྲ་དྷརྨ་ར་ཎི
ཏ་ཞེས་སོགས་ཀྱིས་རྡོར་དྲི་ལ་བཟུངས།ཤཱུ་ནྱ་ཏཱས་སྟོང་པར་སྦྱངས།སྟོང་པའི་ངང་ལས་བསྲུང་བའི་འཁོར་ལོའམ་ཡང་ན་སྐད་ཅིག་གིས་རྡོ་རྗེའི་ས་གཞིར་བ་གུར་བླ་རེ་མེ་རེ་དང་བཅས་པ་རྫོགས་པའི་དབུས་སུ་ཞེས་པ་ནས།བྱང་ཕྱོགས་པ
རྣམས་ལ་སྣ་ཚོགས་རྡོ་རྗེའི་གདན་ཞེས་པའི་བར་གྱིས་གཞལ་ཡས་ཁང་སྐྱེད་ལ་གདན་དེ་རྣམས་ཀྱི་སྟེང་དུ།ཨོཾ་ཨཱཿཧཱུཾ་ཧཱུྃ།ཨོཾ་ཨཱཿཨོཾ་ཧཱུཾ།ཞེས་པ་ནས།ཨོཾ་ཨཱཿཧཱུཾ་ཧཱུཾ་བཅུར་གྱུར།དེ་རྣམས་ཡོངས་སུ་གྱུར་པ་ལ་པ།རྡོ་རྗེ།འཁོར་ལོ།།།
རིན་པོ་ཆེ།པདྨ།སྣ་ཚོགས་རྡོ་རྗེ།འཁོར་ལོ།རྡོ་རྗེ།ཨུཏྤ་ལ།སྣ་ཚོགས་རྡོ་རྗེ།མེ་ལོང་དམར་པོ།པི་ཝང་སྔོན་པོ།དྲིའི་དུང་ཆོས།རོའི་སྣོད།ཀླུ་ཤིང་གི་མི་ཏོག་སྡོང་བུ་དང་བཅས་པ་འཁོར་ལོས་མཚན་པ།འཁོར་ལོ།རིན་པོ་ཆེ
གཉིས།པདྨ་གཉིས།རལ་གྲི་གཉིས།དུ་བྱུག་པ།རྡོ་རྗེ།པདྨ།སྣ་ཚོགས་རྡོ་རྗེ།རལ་གྲི།རྡོ་རྗེ།རྡོ་རྗེས་མཚན་པའི་དབྱུག་པ་སྔོན་པོ།རྡོ་རྗེས་མཚན་པའི་དབྱུག་པ་ནག་པོ།རྡོ་རྗེ་དང་རྡོ་རྗེ་དེ་ཡོངས་སུ་གྱུར་པ་ལས།རིམ་གྱིས་ལྷ་སུམ་ཅུ

སོ་གཉིས་སུ་གྱུར་པ་ནི།གདན་དབུས་མའི་སྟེང་དུ་རང་མི་བསྐྱོད་པ་ཞི་བ་མཐིང་ནག།མི་བསྐྱོད་པའི་དབུ་རྒྱན་ཅན་ཅེས་བྱན་པ།རལ་གྲི་འཛིན་པ།དབུ་སྐྲ་རལ་པའི་ཐོར་ཚུགས་ཅན།མཚན་བཟང་པོ་སོ་གཉིས་དང་དཔེ་པདྨ་བཟང་པོ་བརྒྱད་རྔུས
རྒྱན་པ།རང་གི་ཐུགས་ཀ་ནཱ་པ་རང་རིགས་ཀྱི་རིག་མ་གྱུང་།སྟོང་པར་གྱུར།སྟོང་པའི་དང་ལཔ་ཨོཾ་ཨཱཿཁཾ་ཧཱུཾ་ལས་རྡོ་རྗེ།དེ་རྣམས་ཡོངས་སུ་གྱུར་པ་ལ་བ་རེག་བྱ་རྡོ་རྗེ་མ་སྔོན་མོ་མི་བསྐྱོད་པའི་དབུ་རྒན་ཅན་ཞེས་དང་།འོད་ཀྱི་དཀྱིལ་འཁོར་རབ་ཏུ་
འབར་བའི་དབུས་ན་ཡབ་རྡོ་རྗེའི་སྐྱིལ་མོ་ཀྲུང་གིས་བཞུགས་པ་ཞེས་པ་ནས།གནོད་མཛེས་ཀྱི